Ja Apdrošinātajam ir diagnosticēta saslimšana ar COVID-19 (slimība, ko izraisa koronavīruss SARS-CoV-2), apdrošināšanas atlīdzība tiek izmaksāta tikai par apdrošinātajiem riskiem “Medicīniskie izdevumi”, “Repatriācija”, “Medicīniskā evakuācija”, “Izdevumi cietušā pavadītājam”, ievērojot turpmāko: tikai par tiem iepriekš minētajiem apdrošinātajiem riskiem, kuri apdrošināšanas līgumā (polisē) ir atzīmēti kā apdrošināti; nepārsniedzot katram no iepriekš minētajiem apdrošinātajiem riskiem apdrošināšanas līgumā (polisē) noteikto apdrošinājuma summu un maksimālo apdrošināšanas atlīdzības apmēru 40 000 EUR Papildu “COVID-19 saslimšanas apdrošināšana” attiecas uz apdrošinātajiem riskiem “Ieplānotā ceļojuma anulācija”* un/vai “Ceļojuma pārtraukšana”** šādos gadījumos, ja apdrošināšanas polisē nepārprotami ir apdrošināti iepriekš norādītie riski un apdrošināts Papildu risks – “COVID 19 saslimšanas apdrošināšana”: Apdrošinātā riska “Ieplānotā ceļojuma anulācija” gadījumā BTA segs Apdrošinātā izdevumus, ja: - Apdrošinātajam vai Apdrošinātā Ģimenes loceklim (t.sk. otrās pakāpes radinieki), ar kuru kopā bija paredzēts doties Ceļojumā, turpmāk – Ģimenes loceklis, pirms Ceļojuma sākuma Latvijas Republikā ir diagnosticēta saslimšana ar COVID-19 un noteikta izolācija***, kas daļēji vai pilnīgi pārklājas ar Ceļojuma datumiem; - Apdrošinātajam vai Apdrošinātā Ģimenes loceklim tiek atteikta iekāpšana Pārvadātāja transportlīdzeklī, izbraucot no Latvijas Republikas, saistībā ar pozitīvu COVID-19 noteikšanas testu. Apdrošinātā riska “Ceļojuma pārtraukšana” gadījumā BTA segs Apdrošinātā izdevumus, ja: - Apdrošinātajam Ceļojumā tiek diagnosticēta saslimšana ar COVID-19 un noteikta izolācija; - Apdrošinātajam Ceļojumā tiek atteikta iekāpšana Pārvadātāja transportlīdzeklī, atgriežoties uz Latvijas Republiku, saistībā ar pozitīvu COVID-19 noteikšanas testu. Apdrošināšanas atlīdzība apdrošinātajiem riskiem “Ieplānotā ceļojuma anulācija” un “Ceļojuma pārtraukšana” tiek izmaksāta, ievērojot turpmāko: - nepārsniedzot apdrošināšanas līgumā (polisē) noteikto apdrošinājuma summu un maksimālo apdrošināšanas atlīdzības apmēru 1000 EUR katram apdrošinātajam riskam; - ja apdrošināšanas līgums (polise) ir noslēgts un apdrošināšanas prēmija pilnā apmērā samaksāta BTA ne mazāk kā 5 dienas pirms ieplānotā Ceļojuma sākuma; - Apdrošināšanas līguma (polises) noslēgšanas brīdī Apdrošinātais vai Apdrošinātā Ģimenes loceklis neatradās karantīnā**** vai izolācijā un/vai Apdrošinātajam vai Apdrošinātā Ģimenes loceklim netika diagnosticēta saslimšana ar COVID-19; - COVID-19 noteikšanas tests ar tam sekojošo pozitīvo rezultātu ir veikts ne ātrāk kā 72 stundu laikā pirms vai pēc apdrošināšanas līguma (polises) noslēgšanas brīža; - apdrošināšanas līguma (polises ) noslēgšanas brīdī Apdrošinātais un Apdrošinātā Ģimenes loceklis atradās Latvijas Republikā; - tiek kompensēti Apdrošinātā uzturēšanās izdevumi Ceļojumā, kas radušies no izolācijas noteikšanas dienas un iepriekš rezervētas un apmaksātas naktsmītnes pēdējās izmantošanas dienas, bet nepārsniedzot 75 EUR par nakti un kopumā nepārsniedzot 10 naktis (attiecas tikai uz apdrošināto risku “Ceļojuma pārtraukšana” ); - ir ievēroti attiecīgajā valstī noteiktie ieceļošanas ierobežojumi, kas publicēti Latvijas Republikas Ārlietu ministrijas mājas lapā, un uz Ceļojuma sākuma dienu Ceļojuma starpposmā vai galamērķī nav noteikti ieceļošanas ierobežojumi. * Ja esat izvēlējies Optimālo, Optimālo+, Zelta vai VIP programmu. ** Ja esat izvēlējies Zelta vai VIP programmu. ***Izolācija - pilnīga norobežošanās no veseliem cilvēkiem. Attiecas uz personām, kas saslimušas ar COVID-19. *****Karantīna – sociālā distancēšanās, attiecas uz personām, kuras ir bijušas saskarsmē ar COVID-19 saslimušo personu, bet jūtas veseli un neizjūt simptomus. Šī apdrošināšanas līguma (polises) ietvaros par karantīnu netiek uzskatīta profilaktiska karantīna vai sociālā distancēšanās pirms brīvas pārvietošanās pa valsts teritoriju.